text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000003", "text": "Apthapi Digital amtaxa, aymara markanakar llika jark'aqa\u0308wi uksat amuyt\u2019ayan\u0303ataki, yatintayan\u0303ataki ukat ch\u2019amanchan\u0303atak kunkimpiw lurasi."}, {"text_idx": "#000004", "text": "Amtasax ma\u0308 qillqatani ukatxa ma\u0308 ist'an\u0303 chillpanirakiwa, jasa apnaqkayakiwa, ukat inphurmatika uksat jan suma amuyapki jupanakatakix kunjamti tiknulujiya uksat arst\u2019asipkix ukarjam wakt\u2019ayatawa. Ina software tiknulujiyanaka uksatuqit qillqatax aski ukat qhanats qhanarakiwa, llikan yatiya\u0308wis jark'aqasin\u0303a uksata."}, {"text_idx": "#000005", "text": "Apthapi Digital ukax mayacht\u2019asis ch\u2019amampiw wakichata, markanakatak ukhamarak khitinakati llika jark'aqa\u0308wi uksat juk\u2019amp yatin\u0303 munapki jupanakatakiw qillqatatuqis ist'an\u0303 chillpatuqis un\u0303t\u2019ayata."}, {"text_idx": "#000006", "text": "Jach\u2019a amtax ina software iramintanakxat wakiskir yatiya\u0308w ch\u2019iqiyan\u0303atakiwa, uka kipkarak aymar markanakar llika jark'aqa\u0308wi ukax jilpach purin\u0303apatakiwa. Llikan tantachasisaxa, pata uksan yatiykipasitanakasamp llikankir yatiya\u0308wimpix juk'amp jark\u2019aqata\u0308n\u0303apatakiw inak tiknulujiyanak apnaqapxan\u0303ap munapxta."}, {"text_idx": "#000007", "text": "\u00a1Un\u0303t'ayapaxan\u0303amax askispawa! taqpach utjirinaka (qillqata, ist'an\u0303 un\u0303tan\u0303 waruqata ukatx jamuqanakampi) Creative Commons lisinsyapamp apnaqatawa."}, {"text_idx": "#000009", "text": "Llikanx khithi\u0308pktanti ukx qurirjamaw un\u0303japxan\u0303asa. Sutisa, qhipa sutisa, kawkhankirisa, chimpu jakhu, jawsan\u0303 jakhu, ajanusan jamuqapa, ukat juk\u2019ampinakax jamasaruw iman\u0303asa. Yaqha wakiskir amuyu, waythapirinakax janiw jist'aran\u0303ati."}, {"text_idx": "#000010", "text": "\u00a1Llikan aruskipa\u0308winakas jark\u2019aqan\u0303atakix jan khitins amuykay chimpunak un\u0303stayapxan\u0303a\u0308ni!"}, {"text_idx": "#000011", "text": "Llikan aruskipa\u0308winakas jan khitins un\u0303jkayan\u0303apatakix jan amuykay chimpunak apnaqapxan\u0303a\u0308ni, tispusitiwunakasarus ukakipkarak jan amuykay chimpunakamp uchapxan\u0303a\u0308ni ukhamatakw kunti aruskipktan qillqktan ukanakx maynix jan un\u0303jarapkchistaspati."}, {"text_idx": "#000012", "text": "Markachirinakax yatiykipasin\u0303atakix ma\u0308 (Smartphone) jawsan\u0303 apnaqapxi, kunapachati\u0308 chhaqhayasktan jan ukax lunthatayasktan ukhax maynix jasaki un\u0303akiparapchistaspa jan ukjaman\u0303apatakisti jawsan\u0303anakasatakix pantalla jark\u2019antat jist\u2019arir chimpuw nayr uchan\u0303a."}, {"text_idx": "#000013", "text": "Llikan khiti\u0308tans ukxat jark'aqasin\u0303atakix may may jan un\u0303t'ayir jark'at iramintanaka, aruskipan\u0303 llikanakanx yaqha sutinaka, chimpur aplikasyuna, yatiyanakar jark\u2019antiri, VPN uksanam thaqhan\u0303 chimput imaylunakamp apnaqapxsna."}, {"text_idx": "#000014", "text": "Malwarempit phishingimpit jark\u2019aqasin\u0303atakix pa\u0308 wakiskir kamachiw utji: jawsan\u0303aru jan ukax atamirir software uchapktan ukat maynix ma\u0308 pajinar mantam ma\u0308 imata jist\u2019aram jiskistu ukanakat amuyasin\u0303asapuniwa."}, {"text_idx": "#000015", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}, {"text_idx": "#000016", "text": "Special thanks to our many sponsors and funders."}, {"text_idx": "#000017", "text": "Please support our important work:"}]